हरियाणा का इतिहास
विदेशी आक्रमणकारियों द्वारा दिल्ली पर अधिकार के लिए अधिकतर युद्ध हरियाणा की धरती पर ही लड़े गए। तरावड़ी के युद्ध के अतिरिक्त पानीपत के मैदान में भी तीन युद्ध एसे लड़े गए जिन्होंने भारत के इतिहास की दिशा ही बदल दी। पानीपत का पहला युद्ध [1526] में - बाबर और इब्राहिम लोदी के मध्य लड़ा गया था जिसमें लोदी की पराजय हुई थी। पानीपत का दूसरा युद्ध- [1556] में अकबर और हेमू ( अंतिम हिन्दू शासक जिसने दिल्ली के तख्त पर शासन किया) के मध्य हुआ जिसमें हेमू की पराजय हुई तथा हेमू को बैरम खाॅ द्वारा मौत के घाट उतार दिया गया।  पानीपत का तीसरा युद्ध- [1761] अहमद शाह अबदाली तथा मराठों के बीच हुआ , जिसमें मराठों की पराजय हुई ।
पानीपत का तृतीय युद्ध
मल्हारराव होळकर वहाँ से पेशवा के वचन के कारण साथ गई 20 मराठा स्त्रियों को युद्ध से सुरक्षित बडी ही कूटनीति से निकालकर लाए । सिंधिया और नाना फडणवीस भी यहाँ से भाग निकले । उनके अलावा और कई महान सरदार जैसे विश्वासराव पेशवा, सदाशिवराव भाऊ तथा जानकोजी सिंधिया भी इस युद्ध में मारे गए । इब्राहिम खान गार्दी जो कि मराठा तोपखाने की कमान संभाले हुए थे उनकी भी इस युद्ध में बहुत बुरी तरीके से मौत हो गई और कई दिनों बाद सदाशिवराव भाऊ और विश्वासराव का शरीर मिला ।